Tennañ a ra gounit an divyezhegezh galleg-yezhoù rannvro, deus un endro sevenadurel ha sokial, ouzhpenn bezañ liammet gant kalon an dud peurvuiañ. A-du emañ ar vredyezhoniourien :  pa vezer o vevañ en ur rannvro ur yezh hag ur sevenadur ispisial dezhi, e vo muioch a chounidoù gant ar vugale da dennañ deus un divyezhegezh galleg-yezh rannvro, eget deus un divyezhegezh galleg-yezh estren. Evelyne CHARMEUX, a zo kelennerez anezhi, a embann ivez ar soñj-mañ : « Al liesyezhegezh an hini eo a zo an dazont, ur roll a bouez-kenañ o deus ar yezhoù rannvro da choari evit al liesyezhegezh-se. O avañtaj war ar re all a zeu deus o gwrizienniñ kevredigezhel, e barzh kalon an dud emaint ivez. An  daou dra-se a zo rediet dar vugale evit ma yafe mat an traoù ». (2)